**R A P O R T U L**

**privind activitatea Comisiei Naționale pentru Antreprenoriat Social pentru anul 2020**

În Republica Moldova „antreprenoriatul social”, precum și „întreprinderea socială” au fost recunoscute în anul 2017 prin adoptarea Legii nr.223 privind modificarea și completarea unor acte legislative.

Întru executarea Legii nr.223/2017prin Hotărârea Guvernului nr.1165/2018 a fost aprobat Regulamentul de organizare și funcționare a Comisiei Naționale pentru Antreprenoriat Social, precum și lista genurilor de activitate ce constituie activități de antreprenoriat social.

Anul 2020 a fost un an cu provocări majore, afectat puternic de criza pandemică și de condiții climatice extreme. Măsurile restrictive impuse în contextul răspândirii pandemiei, deficitul de resurse financiare și incertitudinile create de pandemie au limitat activitatea agenţilor economici.

Cu toate acestea la Comisie au fost depuse 4 cereri, dintre care 3 cereri de atribuire a statutului de *întreprindere socială de inserţie* depuse de: SRL „Taina Codrului”; SRL „Floare de cireş”, SRL „HomeMade” și o cerere de atribuire a statutului de *întreprindere socială* - SRL „Eco Life for You”.

Ca urmare, la 23 iunie 2020 a avut loc ședința Comisiei Naționale pentru Antreprenoriat Social în cadrul căreia au fost examinate cererile depuse. Membrii Comisiei au constatat că dosarele prezentate conțin toate documentele prevăzute în pct.39 din Regulament. Astfel, urmare a Deciziei Comisiei a fost acordat statut de ÎS și ÎSI după cum urmează:

SRL „Eco Life for You” - ÎS

SRL„Taina Codrului”… - ÎSI

SRL „Floare de cireș” - ÎSI

SRL „HomeMade” – i s-a acordat un termen suplimentar pentru a se conforma prevederilor Legii nr.845/1992 cu privire la antreprenoriat și întreprinderi.

De asemenea, pe parcursul anului de raportare, în scopul facilitării și conștientizării importanței antreprenoriatului social dna Palii Lilia, președintele Comisiei, precum și membrii Comisiei, au participat la diverse activități comune sub aspect de cooperare și parteneriat, după cum urmează:

(i) cea dea 6-a ediție a Conferinței dedicată Antreprenoriatului Social în Republica Moldova, care este o platforma eficienta pentru a prezenta evoluțiile agendei de activitate a instituțiilor guvernamentale și partenerilor acestora, dar și de a discuta provocările și proiecțiunile de viitor în ceea ce privește dezvoltarea antreprenoriatului social (februarie);

(ii) lansarea proiectului *”EU4Youth – Social Inovation Impact – a strategic partnership”,* de către Fundația „Alături de Voi România” în parteneriat cu Asociația de cooperare Transfrontalieră „Euroregiunea Dunărea de Jos” din Romînia,Fundația „Ecoul Cernobîlului” și Agenția de Cooperare Transfrontalieră și Integrare Europeană din Republica Moldova și Asociația „Noua Generație” din Ucraina, care prin anvergura sa, nivelul de reprezentativitate, dar și prin obiectivele trasate, este unul de importanță atît națională, cît și regională. Acest parteneriat va contribui la dezvoltarea potențialului tinerilor de a crea afaceri prietenoase cu comunitatea, dezvoltînd astfel un important sector al economiei – cel de Antreprenoriat social (septembrie);

(iii) Lansarea proiectului „Societatea civilă contribuie la dezvoltarea economică și socială a țării, Finanțat de Comisia Europeană și Cofinanțat de Suedia, implementat de Fundația EST-Europeană (octombrie);

(iv) Conferința de deschidere a proiectului *„Parteneriat transfrontalier pentru dezvoltarea antreprenoriatului social”* în comun cu Academia de Administrare Publică finanțat de Comisia Europeană prin Programul Operațional Comun România - Moldova 2014-2020 (noiembrie);

(v) discuții/examinare asupra Metodologiei de măsurare a impactului întreprinderilor sociale din Republica Moldova, elaborată de către experții Fundația Est-Europeănă (FEE) cu asistenta financiara a UE, care cuprinde un set de indicatori relevanți pentru măsurarea impactului și a rezultatelor întreprinderilor sociale în circumstanțele locale, dar și propuneri pentru o procedură standard de operare a întreprinderilor sociale (august);

(vi) Tîrgul online al întreprinderilor sociale, organizat de către Fundatia Est-Europeana;

Participarea la evenimentele enumerate au reprezentat un bun prilej și au constituit platforme eficiente pentru a asigura continuitatea discuțiilor derulate în cadrul altor acțiuni și inițiative de dialog pe subiectul antreprenoriatului social. De asemenea, participarea la evenimente a oferit Comisiei și Ministerului Economiei și Infrastructurii, oportunitatea de a prezenta viziunea Republicii Moldova și pașii pe care i-a făcut țara noastră începând cu anul 2017, cu privire la dezvoltarea antreprenoriatului social.

Reamintim că, pentru a cataliza creșterea nivelului de interes pentru antreprenoriat social cu suportul Proiectului „Consilierea Guvernului Republicii Moldova în politici economice”, implementat de către GIZ Moldova, de către Ministerul Economiei și Infrastructurii a fost elaborat, și este în proces de definitivare, Programul Național pentru Dezvoltarea Antreprenoriatului Social în Republica Moldova 2021-2025 și Planul de acțiuni de implementare a Programului. Rezumativ acesta conține obiective și acțiuni ce vizează stimularea dezvoltării economiei sociale, cu un accent pe consolidarea cadrului normativ și regulator, sporirea capacităților instituționale a actorilor implicați, crearea premiselor instituționale, financiare și fiscale pentru valorificarea potențialului antreprenoriatului social, asigurarea unor instrumente de promovare și stimulare economică a parteneriatelor, inclusiv cu atragerea investițiilor private și a surselor donatorilor.

De asemenea cu suportul GIZ Moldova și în conlucrare cu ODIMM a fost elaborat P**rogramului național de finanțare și mentorat pentru start-up-uri/întreprideri sociale**, iar pentru dezvoltarea acestuia, potrivit Legii bugetului de stat pentru anul 2021, este alocată suma de 1.000 mii lei.